b'\n_START_ARTICLE_\nTore Segelcke\n_START_SECTION_\nLiv og virke\n_START_PARAGRAPH_\nHun debuterte i 1921 p\xc3\xa5 turn\xc3\xa9 med Det norske teatret hvor hun var ansatt til 1924. Fikk deretter et kunstnerisk gjennombrudd p\xc3\xa5 Det Frie Teater, og ble siden knyttet til Den Nationale Scene. I 1928 kom hun til Nationaltheatret, hvor hun ble til 1972, bare avbrutt av to \xc3\xa5r (1933-35) p\xc3\xa5 Det Nye Teater. I en menneskealder var hun en av Nationaltheatrets ledende krefter i klassisk og moderne dramatikk. I sin tid p\xc3\xa5 Nationaltheateret spilte hun i alt 104 roller. _NEWLINE_Da hun og fem andre skuespillere ble fratatt arbeidstillatelse som skuespillere i mai 1941, ble dette starten p\xc3\xa5 skuespillerstreiken i Norge, som en av den f\xc3\xb8rste organiserte motstanden den nazistiske nyordningen. Hun ble i 1944 teaterrepresentant i Hjemmefrontens ledelse._NEWLINE_Segelcke skapte i 1950-\xc3\xa5rene sitt eget Teater Individuell. I 1954 dro hun p\xc3\xa5 turn\xc3\xa9 til flere europeiske byer med sitt \xc2\xabOne Woman Show\xc2\xbb med utdrag fra Bj\xc3\xb8rnsons Bergliot, Medea av Jean Anouilh og Din stemme av Jean Cocteau. Dette ble en stor suksess, og hun reiste p\xc3\xa5 turn\xc3\xa9 i USA i 1956 og 1958._NEWLINE_Hun var stores\xc3\xb8stera til skuespilleren Georg L\xc3\xb8kkeberg (1909\xe2\x80\x931986). Foreldrene deres var maskinsjef Georg L\xc3\xb8kkeberg (1872\xe2\x80\x931951) og Hulda Marie Hansen (1878\xe2\x80\x931941). Fra 1927 til 1942 var hun gift med kollegaen Lasse Segelcke (1898\xe2\x80\x931942), s\xc3\xb8nn av kunstmaler Severin Segelcke, se M\xc3\xbcller (slekt). Fra 1945 var hun gift med legen Anton Raabe (1889\xe2\x80\x931959), s\xc3\xb8nn av filologen Jens Raabe.  Tore og Anton samlet og restaurerte gamle hus og bygget opp flere g\xc3\xa5rdstun med gamle bygninger, blant annet Bj\xc3\xb8rnsgard ved Bogstadvannet, Oslo (1930\xe2\x80\x931955) der hun ogs\xc3\xa5 ble begravet. De satte ogs\xc3\xa5 i stand Uppigard Streitlien, som idag er p\xc3\xa5 Folldal bygdetun i Folldal fra 1942-1957, s\xc3\xa5vel som Huldreheimen i Bykle. Som enke fra 1959 tilbrakte hun flere somre i Folldal. I 1972 ble hun utnevnt til kommand\xc3\xb8r av St. Olavs Orden.'